ZELENA PRIČA

Jednog sunčanog jutra odlučio sam prošetati šumom i vidjeti kakvo je tamo stanje.

No kada sam došao, pravi užas! Smeće posvuda, potok natopljen uljem, ostatci metalnih naprava , puno stare istrošene odjeće i poderane obuće. Sve vrvi od plastičnih boca i kartona. Kada sam pogledao bolje, shvatio sam da veće katastrofe nema! Vjeverica viri iz odbačene perilice za rublje. Medvjed ne može izaći iz brloga jer su pred njim nabacane gume, a ptice ne vide kamo lete jer im je perje slijepljeno od raznih masnoća. U potoku je riba zapela u staru gumenu čizmu. Nisam mislio ni na što drugo nego da odmah pozovem Komunalac koji je brzo reagirao i dovezao ogroman kamion za odvoz smeća. Uspjeli smo spasiti sve živo i neživo. Vjevericu sam jedva izvukao iz perilice, a medvjed je izašao i sam čim smo sklonili gume. Jadna ribica bila je izvan sebe pa sam je najprije stavio u čašu za kavu koju sam kao i čistu vodu ponio sa sobom. Poslije sam je vratio u potok.

Šuma je konačno bila čista. A smeće na odlagalištu gdje mu je i mjesto. Ja sam bio toliko umoran da sam odmah zaspao. Ili sam sve to sanjao?

Emanuel Turac, 6. razred

Katolička osnovna škola u Požegi

Ulica pape Ivana Pavla II. 6

34000 Požega

mentor: Romana Thur, prof.